cyanic-selkie/wikianc huggingface dataset:
Yoldaş (qəzet, Azərbaycan)
Haqqında
Naşiri Ə.Axundov, redaktoru Məhəmməd Əmin Rəsulzadə idi. S.M.Əfəndiyev, M.F.Axundov, M. Ə. Rəsulzadə, M.Hadi, Ə.Əzimzadə və başqaları qəzetdə əməkdaşlıq etmişlər. "Molla Nəsrəddin" jurnalı Bakıda nəşrə başlayan "Yoldaş" qəzetinin Qafqazda milli toqquşmalara son qoymaq, milli sülh və əmin-amanlığı təmin etmək çağırışını bəyənmişdir. Jurnalın 17 sentyabr tarixli 35-ci sayında (1907) Cəlil Məmmədquluzadənin "Yoldaş" sərlövhəli iri bir xülasə məqaləsi dərc olunmuşdur. Yazı belə başlayır: "Cəmi oxucularımızdan təvəqqe edirik Bakıda təzə çıxan "Yoldaş" adlı qəzetənin ikinci nömrəsini bir adamdan yalvarıb alıb oxusunlar, genə qaytarsınlar sahiblərinə. Və görsünlər qəzetənin əvvəlinci səhifəsində cənab Rəsulzadə nə yazır". "Yoldaş"-ın 3-cü sayında dərc olunmuş "Quba şeyxi: Qubada bir nəfər peyğəmbərlik iddiasındadır!" sərlövhəli satirik yazının süjeti "Ölülər" (1909) pyesindəki hadisələrlə səsləşir. 1907-ci il sentyabr ayında hökumət bu qəzeti "zərərli məsləkinə görə" bağlamışdır.
Çağla Böyükakçay
Çağla Böyükakçay 1989-cu ilin sentyabr ayının 28-də Adanada anadan olmuşdur.
Böyükakçay Grand Slam turlarında iştirak edən və qalib olan yeganə qadın türk tennisçisidir. 2010-cu ildə Amerikada Açıq tennis turunda iştirak etmiş və Grand Slam uğrunda mübarizə aparmışdır. 2011-ci ildə Fransada Açıq, Vimbledon və Avstraliya Açıq turlarında iştirak etmiş və yer tutmuşdur. 2016-cı ildə Fransa açıq tennis turlarında iştirak etmiş və layiqli yerlərdən birini tutmuşdur. O bu tabloya adını yazdıran ilk qadın tennisçidir.
Böyükakçay Reskarada keçirilən 2009 Ağdəniz oyunlarında gümüş medala sahib olmuşdur. 2013-cü ildə ölkəsinin ev sahibliyi etdiyi Ağ dəniz oyunlarında həm tək, həm də cüt (Pemra Özgən ilə) qızıl medalı qazanmışdır.
NGC 4673
NGC 4673 — Yeni Baş Kataloqda qeydə alınmış qalaktika. Göy üzündə Veronikanın Saçları bürcü istiqamətində yerləşir. E1 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Çağla Böyükakçay
Çağla Böyükakçay Qadınlar turnirinin ikinci turunda dünya çempionu Şarapovanı 2-0 hesabı ilə qalib gəlmiş və 3-cü tura keçmişdir.
Karyerası
thumb|Buyukakcay, 2015
Yeniyetməlik illəri
Çağla Böyükakçay tennis oynamağa ailəsinin dəstəyi ilə gəldi. O artıq 8 yaşı olarkən Adana Tennis Dağçılıq klubuna üzv olmuşdur. 12 yaşında Türkiye Klasman Turnuvası ve Türkiye Kapalı Kort Turnuvasında çempion olmuşdurş 14 yaşında Enka Spor klubuna transfer olunur. 15 yaşında Türkiye Fed Kupası Takımı'na seçilən ilk gənc Türkiyə qadın tennis oyunçusu olur.
Gənclik illəri
thumb|Çağla Büyükakçay at the 2015 Fed Cup
2009-cu ildə Büyükler Türkiye Şampiyonası kubokunu qazanır. 2010-cu ildə Valladodiddə keçirilən turnirdə 25 min $ pul qazanır. O ilk ITF turunu qazanan ilk qadın türk tennisçi olur. Bu turniri qazanması onun Grand Slamda iştirak etmək hüququ qazandırdı.
8 mart 2012-ci il tarixində Can Üner antrenörlüğünü eləməyə başlayır. 2012-ci ildə İstanbulda keçirilən 13 TED Cumhuriyet Kızları Tenis Turnirində Hollandiyalı tennisiçiyə uduzaraq 2-0 ikinci oldu.
23 noyabr 2015-ci ildə.
2015-ci ildə mart ayında FED Kupası Kalp Mükafatına namizəd seçilmişdir. Səsvermə zamanı ən çox xal toplamış və bu mükafata layiq görülmüşdür. 2015-ci ildə TEB BNP Paribas Istanbul Cup turuna qatılıb. 21 oktyabr 2015-də Slovakiyalı rəqibi Daniela Hantuchováya məşğlub olub (2-1). Bu zaman o WTA (Dünya Tennis Oyunçuları) arasında 162-ci yeri tutdu.
Jurnalistlər və Ədiblər İttifaqı
Jurnalistlər və Ədiblər İttifaqı — Azərbaycan Xalq Cümhuriyyəti dövründə qeyri-hökumət yaradıcılıq birliyi.
Yaradılması
1919-cu ilin oktyabrında yaradılmışdı. Həmkarlar ittifaqı səciyyəsi daşıyan qurum milli mənsubiyyətindən asılı olmayaraq, jurnalist və yazıçıları birləşdirirdi. Sədri L.P.Umanski, sədr müavini Xəlil İbrahimov (Xəlil İbrahim), xəzinədarı Xudadat bəy Əzizov idi. Üzeyir Hacıbəyli ittifaqın idarə heyətinin üzvü olmuşdur. Nizamnaməsinə əsasən, bütün mübahisəli məsələlərə təşkilatın nəzdində yaradılmış arbitraj komissiyasında baxılırdı.
Fəaliyyəti
İttifaq fəal mədəni-maarif və xeyriyyəçilik fəaliyyəti göstərirdi. Belə ki, 1919-cu ilin noyabrında ittifaqın yoxsul üzvləri üçün pul fondu yaradılmış, noyabrın 23-də fondun nəfinə tamaşa göstərilmişdi. Elə həmin vaxt "jurnalist günü"nün keçirilməsi qərara alınmış, Dövlət Teatrında (indiki Azərbaycan Dövlət Opera və Balet Teatrı) tamaşa-bal təşkil edilmiş, jurnalist günü ilə əlaqədar bir günlük qəzet buraxılmışdı. Jurnalistlər və ədiblər ittifaqı Azərbaycanda demokratik mətbuatın inkişafında, Cümhuriyyət ideyalarının, hökumətin həyata keçirdiyi ictimai-siyasi, iqtisadi və sosial-mədəni tədbirlərin işıqlandırılmasında mühüm rol oynamışdır. İttifaq Aprel işğalı (1920) nəticəsində fəaliyyətini dayandırmışdır.
Ətnə rayonu
Ətnə rayonu (Ətnə rayonı, Әтнә районы) — Rusiya Federasiyası, Tatarıstan Respublikasının ərazisinə daxil olan inzibati rayon. Respublikanın şimal-qərbində yerləşir. İnzibati mərkəzi Böyük Ətnə kəndidir.
Respublikanın Arça, Biektau rayonları və Mari El Respublikası (Morkinski rayonu) ilə həmsərhəddir.
Tarixi
Rayonun ərazisi 1920-ci ilə qədər Kazan və Tsarevokokşayski qəzaları, 1920-1930-cu illərdə isə Arça kantonuna daxil idi.
10 avqust 1930-cu ildə Tukayev rayonu olaraq qurulur. 1938-ci ildə Ətnə olaraq adlandırılır. 12 oktyabr 1959-cu ildə ərazinin Tukayev rayonuna (əvvəllər Kzıl-Yulski rayonu) verilməsi ilə ləğv edilir.
25 oktyabr 1990-cı ildə Arça rayonundan ayrılmaqla bərpa edilir.
Əhalisi
Rayon respublikanın monoetnik rayonlarından biridir: əhalinin 98,6% -ni tatarlar təşkil edir.
Yerli hökumət
Xakimov Qabdulaxat Gilumxanoviç Qayumov Airat Fanilevich
İqtisadiyyat
Rayonda buğda, çovdar, yulaf, qarabaşaq yarması, arpa, darı, noxud becərilir. Ətlik və südlük maldarlıq və qoyunçuluq inkişaf etmişdir. Kənd təsərrüfatına xidmət edən AtnyaAqrohimservis və Atninskaya selxoztexnik müəssisələri fəaliuyyət göstərir.
Nəqliyyat
Rayon ərazisindən Vısokaya Qora - Boyük Ətnə - Klyuçi-Sap, Böyük Ətnə - Arça, Morki - Paranqa. Rayon ərazisindən "Qərbi Avropa - Qərbi Çin" nəqliyyat dəhlizinin (Yoşkar-Ola - Şali (M-7) hissəsinin) magistral yol ərazisində inşa edilməsi planlaşdırılır.
Tanınmış şəxsləri
Rəşid Rahmati Arat - Türkoloq, dilçi alim, İstanbul Universitetinin professoru.
Vladislav Açalov - Sovet hərbi və siyasi xadimi.
Asqat Səfərov - Rusiya dövlət xadimi və siyasətçisi.
Fərid Təxaviyev (1930-1999) - Sosialist Əməyi Qəhrəmanı.
Sibqat Hakim - Tatar şairi.
Şəhabəddin Mərcani (Şəhabəddin bin Bəhaəddin əl-Qazani əl-Mərcani, Шиһабаддин Мәрҗани, Şihabaddin Mərcani; 1818-1889) - tatar ilahiyyatçısı, filosof, tarixçi və maarifçi.
KİV
Rayonda "Әтнә таңы" ("Əntə şəfəqi") adlı tatar dilində qəzet nəşr olunur.
Rüfət Rüstəmzadə
Əmək fəaliyyəti
Əmək fəaliyyətinə 1996-cı ildə başlayıb. 1996-2002-ci illərdə Azərbaycan Respublikası Nazirlər Kabineti yanında Dünya Bankının İnstitusional Quruculuğa Birinci Texniki Yardım Layihəsinin işçi qrupunda müxtəlif vəzifələrdə çalışır. 2002-2007-ci illərdə Azərbaycan Respublikası Nazirlər Kabineti yanında Dünya Bankının İnstitusional Quruculuğa İkinci Texniki Yardım Layihəsinin işçi qrupunun direktoru olmuşdur.
Rüfət Rüstəmzadə 2007-2010-cu illərdə “Caspian Biznes Consaltinq” MMC-nin idarəedici tərəfdaşı, 2010-2013-cü illərdə isə Liviya – Azərbaycan QSC-nin İdarə Heyətinin sədri kimi əmək fəaliyyətini davam etdirib. 2014-cü ildə Azərbaycan Respublikası Kənd Təsərrüfatı Nazirliyinin Beynəlxalq əməkdaşlıq şöbəsinin müdir müavini və Azərbaycan Respublikası Kənd Təsərrüfatı Nazirliyinin Strateji planlaşdırma və beynəlxalq layihələr şöbəsinin müdiri vəzifələrində çalışıb.
Rüfət Rüstəmzadə 2014-cü ilin dekabr ayından 2018-ci ilin fevral ayınadək Azərbaycan Respublikasının Kənd Təsərrüfatı Nazirliyi yanında Kənd Təsərrüfatı Layihələri və Kreditlərinin İdarə Edilməsi üzrə Dövlət Xidmətinin rəisi vəzifəsində işləmişdir.
Dövlət qulluğunun baş müşaviridir.
2018-2020-ci illərdə Azərbaycan Respublikasının Qida Təhlükəsizliyi Agentliyinin sədr müavini vəzifəsini icra edib.
Merilin Mao obrazında
240px|thumb|right|"Merilin Mao obrazında", [[Filipp Halsman, 1952-ci il]] "Merilin Mao obrazında" və ya "Merilin/Mао"  — 1952-ci ildə latış-yəhudi əsilli fotoqraf Filipp Halsman tərəfindən yaradılmış fotomontaj. Sonradan bu obraz Salvador Dali, çinli rəssamlar Yu Yuhan və Xua Ciminq kimi təsviri incəsənətin bir çox məşhur nümayəndələri tərəfindən istifadə olunmuşdur.
Filipp Halsmanın fotosu
Amerikalı aktrisa və model Merilin Monro 1952-ci ilə qədər karyerasının zirvəsinə doğru əminliklə irəliləyirdi. 1950-ci ilin dekabrında "20th Century Fox" kinostudiyası ilə 7 illik müqavilə imzalamış, 1 il sonra bu studiyanın istehsalı olan filmlərdə baş rollarda çəkilməyə başlamışdır. Tezliklə Merilin "Hollivud əcnəbi mətbuat assosiasiyası tərəfindən "ən gəlirli gənc aktrisa" elan olunmuşdur. . Monro özünü yeni seks-simvol qismində təqdim edirdi. Müsahibələrindən birində o, 1949-cu ildə açıq paltar geyinmiş, yarıçılpaq fotolara çəkildiyini bildirmişdir. Mətbuat həmin dövrdə onun alt paltarı geyinmədiyini qeyd etmişdir. 1952-ci ildə Fritz Lanqın "Gecə toqquşması" dramında və и триллере "Qapını döymədən daxil olmaq" trillerində ruhi xəstə olan dayə obrazında çəkilmişdir. 1952-ci ildə çəkildiyi daha 3 komediya filmi ("Biz evli deyilik!", "Meymun əməyi" (rejissor Hovard Houks), "Qırmızıdərililərin başçısı və başqaları… ) onun seksual cazibəsini daha da önə çıxarmışdır.
1952-ci ildə Mao Tszedun Çin Kommunist Partiyası Mərkəzi komitəsinin baş katibi, Çin Xalq Respublikası Mərkəzi hərbi şurasının sədri, Çin xalq siyasi məsləhət şurasının sədri vəzifələrini yerinə yetirirdi. Mao qərb cəmiyyətinin gözündə tək əldə cəmlənmiş nəhəng hakimiyyətin simvolu hesab edilirdi.
Filipp Halsman məhz 1952-ci ildə "Merilin Мао obrazında" fotomontajını yaratmışdır. Həmin ildə çəkilmiş pozitivlər CGA.1989.17j inventar nömrəsi altında Korkoran incəsənət qalereyasında, həmçinin Getti Muzeyinin kolleksiyasında "Merilin Monronun sədr Mao Tszedun obrazındakı portreti" , adı altında saxlanılır. 1984-cü ildə Getti Muzeyi bu əsəri kolleksiyaçı Samuel Vaqstaffdan əldə edərək öz kolleksiyasına qatmışdır. Əsər dəfələrlə keçirilmiş beynəlxalq sərgilərdə : 1985–1986-cı illərdə London, 1993-cü il Malibu, 2012-ci il Los-Ancelesdə təşkil olunmuş sərgilərdə nümayiş olunmuşdur. Daha bir pozitiv Nyu-York Müasir İncəsənət Muzeyində (МoМА) saxlanılır. 1967-ci ildə hazırlanmış 34 x 25.8 santimetr ölçülü pozitiv Ceyn Halsman Bello tərəfindən müzeyinə hədiyyə edilmişdir. Pozitiv muzeyin kolleksiyasında 772.1998 inventar nömrəsi altında saxlanılır. .
Bir sıra incəsənət ədəbiyyatlarında sürrealist ispan rəssamı Salvador Dalinin bu fotomontajın yaradılmasının təşəbbüsçüsü olması göstərilir. Deyilənə görə, 1967-ci ildə Dali Halsmandan Merilin Monronun Mao obrazında təsvirinin yaradılmasını xahiş etmişdir. Lakin çox güman bu hadisə fotonun neqativinin yaradıldığı ildə (1952) baş vermişdir. .
Salvador Dalinin rəsm əsəri
thumb|300px|"Avtoportret", Salvador Dali (rəssamın istəyi ilə Filipp Halsman tərəfindən yaradılmış məşhur "Mao-Merilin" fotomontajı da rəsmdə yer almışdır), 1972
1971–1972-ci illərdə Salvador Dali kətan üzərində yağlı boya və fotokollaj texnikasından istifadə edərək "Avtoportret" əsərini yaratmışdır. Rəsm 118 x 96 santimetr ölçüsündədir. Hazırda əsər şəxsi kolleksiyada saxlanılır və Dalinin yaratdığı işlər kataloqunda 1338 nömrə altındadır. . Rəsm əsərində Merilin Monronun montaj olunmuş siması Mao Tszedunun büstü, o da öz növbəsində Dalinin profilinin üzərində təsvir edilmişdir. Rəsmdə Dalinin digər işlərində rast gəlinən ənənəvi obyektləri görmək olar: əriyən günəş saatları, leşyeyən, aşağıya doğru axan qırmızı və sarı rənglər. Dali bu rəsmi təxminən 3 fut ölçüdə yaratmaq istəyirdi. Burada o, özünün 6 hissəli "Tanrı olmaq" operasının yaradılmasını nümayiş etdirmək istəyirdi. Dali operasının yaradılmasına 1920-ci illərdə başlamış, sonradan bəstəkar İqor Vakeviç və ispan yazıçı Manuel Vaskes Montalbanla birgə çalışmışdır. Dali bu operasında özünü Tanrı, Bricit Bardonu artişok, Merilin Monro və kraliça II Yekaterinanı striptiz rəqsi oynayan obrazda təsvir etmişdir. "Tanrı olmaq" operası Salvador Dali sağ ikən belə nümayiş olunmamışdır. Paris studiyasında hazırlanmış audio səsyazması Eurostar leyblında buraxılmışdır. Lakin sonradan Eurostar şirkətinin layihəni tərk etməsilə minlərlə kompakt disk anbarda qalmışdır. .
1972-ci ildə qısametrajlı film üzərində çalışan Dali burada amerikalı aktrisa Denis Sandellin cizgilərini Merilin Monronun simasına köçürmüşdür. Rəssam aktrisaya Filipp Halsmanın fotokollajından istifadə edərək "Vogue" jurnalının üz qapağı haqda film çəkməyi planlaşdırdığını bildirmişdir. Rəsmdə Dalinin profili qeyri-dəqiq, baxışları diqqətlidir. Rəssam burnunu qartal burnu formasında, kipriklərini uzun, dodaqlarını rənglənmiş, boynunu isə uzun, incə olmaqla yanaşı, bahalı boyunbağı ilə təsvir etmişdir. Sənətşünas Coan Kropf bu rəsmə rəy bildirərkən söyləmişdir: "O özünü monarx kimi görür, ona kral hakimiyyəti ideyası xoş gəlir". Sənətşünasın fikrincə, "Avtoportret"də Dali Merilin Monro kimi ikona olmağa çalışır. Buna baxmayaraq, rəssam rəsmdən razı qalmamışdır. Rəsmin satışı ilə məşğul olan EG & G Dynatrend şirkətinin mətbuat katibi Kristina Messner bu haqda fikirlərini bölüşmüşdür: "Dalinin yeganə problemi onun Tanrı olmaması idi. Lakin o Tanrı olacağı təqdirdə Dali olmayacağını, Dali olmağın isə ən yaxşı olmasını fikrini əsas gətirərək özünə təskinlik tapırdı". Kristina Messnerin sözlərinə görə, Dalinin sonuncu biznes meneceri Rober Deşan guya rəsmin ABŞ və Çin arasında artan əlaqələrə hədiyyə olaraq rəssam tərəfindən düşünüldüynü bildirmişdir. Kristina Messnerin sözlərinə görə, Dali nə vaxtsa Mao Tszedunun Çin və ABŞ-ni birləşdirərək "dünyanı işğal edəcəyini" düşünürmüş.
Kolumbiya narkobaronları Salvador Dalinin "Avtoportret"ini pulların yuyulması üçün istifadə etməyə cəhd etsələr də, ABŞ immiqrasiya və gömrük polisinin əməkdaşları tərəfindən 1993-cü ilin 7 dekabrında Mayamidə "narkotik maddələrin qeyri-qanuni satışı ilə əldə edilən pullar hesabı"na alınmış rəsmi müsadirə etmişdilər. 1995-ci ildə gömrük xidməti narkotik cinayətkarlıqla mübarizə aparmaq üçün lazımi maliyyə dəstəyinin əldə edilməsi məqsədilə rəsmi Mayami-Biçdə satmaq istəmişdir.
Gömrük xidmətinin bildirişində qeyd olunmuşdur: "Kolumbiya narkotik tacirlərinin məqsədi bundan ibarət idi ki, onların Mayamidə olan tərəfdaşları rəsmi auksionda satmalı və əldə edilən pulu geriyə Kolumbiyaya göndərməli idi". Gömrük xidmətinin nümayəndəsi Maykl Şixan rəsmin müsadirə edilməsi üçün onlara kimin istiqamət verməsini açıqlamaqdan imtina etmişdir. .
Rəsm əsəri Mayamidə yerləşən "Bass muzeyin"də nümayiş olunmuşdur. Burada 1 iyun tarixində auksionun keçirilməsi planlaşdırılmışdı. Qəzetlər yumorla, auksionun məhz Merilin Monronun doğum gününə düşməsini qeyd edirdilər. Muzeyin icraçı direktoru Dayan Kamber bu hadisəni ""sürrealist gecə" adlandırmışdır.
Dalinin rəsmləri dəfələrlə saxtakarlıqla üzləşmişdir. Rəsm rəssamın yaradıcılığı üzrə mütəxəssis Albert Fild tərəfindən yoxlanılaraq təsdiq edilmişdir. Rəsmin hal-hazırda 4 sahibi vardır: Barselonada yaşayan Helena de Saro adlı xanım, Kolumbiyanın Medellin şəhərindən olan Qaleria Duqo Aranqo, Mayami və Gömrük xidmətindən olan şəxsi kolleksiyaçı. Gömrük xidməti bütün təklifləri rədd etmə hüququnu özündə saxlamış və rəsmə hər hansısa bir minimal məbləği elan etməmişdir. (mütəxəsislər tərəfindən rəsm 500 000 dollar dəyərində qiymətləndirilir)
Mao və Merilin çinli rəssamların yaradıcılığında
Halsman tərəfindən yaradılan və Dali tərəfindən təkrarlanan obraz öz əksini müasir Çin təsviri incəsənətində də tapmışdır. Onlardan biri avanqard üslubunda rəsmlər yaradan Yu Yuhan olmuşdur. Bu üslub Çində mədəni inqilab başa çatdıqdan sonra yaranmışdır. Rəssam uzun müddət abstrakt incəsənətlə məşğul olmuşdur. Təxminən 10 il ərzində abstrakt əsərlər yaradan Yuy Yuhan pop-artla məşğul olmağa başlamışdır. O, üslubundakı dəyişikliyin Endi Uorholun işləri ilə tanışlıqdan sonra baş verdiyini izah etmişdir. 240px|thumb|right|"Adsız. (Merilin/Mao)", Yu Yuhan, 2005-ci il
Yu Yuhanın "Adsız (Mao Merilin)" rəsmi kətan üzrə yağlı boya texnikası əsasında 2005-ci ildə yaradılmışdır. Ölçüsü 150 x 149 santimetr, olan rəsm əsəri İsveçrəli biznesmen və diplomat (uzun müddət İsveçrənin Çində səfiri olmuşdur) Uli Siqqin kolleksiyasına daxil olmuşdur. Rəsm Endi Uorholun müxtəlif vaxtlarda çəkdiyi "Mao" və "Merilin" rəsmləri əsasında yaradılmışdır. Aktrisanın müəmmalı ölümündən 1 həftə sonra Endi Uorhol Merilin Monronun təsviri olan bir neçə seriya rəsm əsəri yaratmışdır. O, böyük bir kətanda Merilinin 50 portretini yaratmışdır Onlardan yarısı rəngli, digər yarısı isə ağ-qara rəngdə idi. Uorhol Merilin Monronun "Niaqara" filminin reklam rolikinə əsaslanaraq bu seriyanı yaratmışdır. .
Trafaret çapı Uorhola fotoqrafiya təsvirlərini elementlərə ayırmağa və rənglər üzərində təcrübələr aparmağa imkan yaratmışdır. 1972-ci ildə Uorhol eyni texnikaya əsaslanaraq, Mao Tszedunun təsviri yer alan rəsmlər seriyasını çəkmişdir. Bu da Çinin Qərbə artan marağı və prezident Riçard Nikson un Çin Xalq Respublikasına səfəri ilə üst-üstə düşmüşdür.
Yu Yuhan Uorhol ekran çapını imitasiya edən "təsviri" fırça yaxmaları vasitəsilə rəsmi yaratmışdır. Yuhanın rəsmlərinə baxan tənqidçilərdən biri rəssamın fotoqrafiya texnikası, kommersiya proseslərindən geriyə doğru uzaqlaşdığını, Uorholun kommersiya texnikası və fotoqrafiyanı birləşdirən sənət xəttinə zidd olduğunu bildirmişdir.
Müasir çin rəssamlıq hərəkatında Yuhan "siyasi pop-art"ın rəssamı hesab edilir. 2009-cu ildə Avstraliya milli qalereyasında nümayiş olunan sərgidə rəsm bir çox ədəbi tənqidlərə məruz qalmışdır.
Tənqidçi Culiya M. Vayt hesab edir ki, rəsmdə Mao Tszedun qəhrəman kontekstindən qoparılaraq, sanki özünün 15 dəqiqəlik məşhurluğundan həzz almış kimi təsvir edilmişdir. .
Çinli rəssam Xua Ciminq əsərlərində fikirlərini açmaq üçün izləyicidə gülüş doğurmağa çalışır. O əsərlərində parlaq rənglərdən istifadə etməklə yanaşı, pop-artın elementlərindən də istifadə edir. "20 Mao" adlı rəsmlər seriyasında rəssam Mao Tszedunu fərqli obrazlar da təsvir etmişdir. Onun bəzi işləri yumoristik, bəziləri isə ciddi təxəyyülü özündə birləşdirir.
"Maonun təsvirlərini yaratmaq üçün 2 il sərf etdim. Mən, Maonun cəmiyyətimizin hər yerində olmasını vurğulamaq üçün onu fərqli görkəmlərdə təsvir etməli oldum". Rəssam bir çox işlərində qraffitini xatırladan üslubdan istifadə edir. . Rəssamın "Merilin Mao" akvarelI 2012-ci ildə çəkilmişdir. Ölçüləri isə — 41 x 32 santimetrdir. .
Çarvak gölü
Çarvak gölü (, Char bagh – "dörd bağ") — Özbəkistanın Daşkənd vilayətinin şimal hissəsindəki Bostanliq rayonundakı su anbarı, Ugam (şimal), Pskem (şərqdə) və Chatkal ( cənub) silsilələri. Su anbarı, Tuncu Şan dağlarının qərbindəki Pskem, Ko'ksu və Chatkal çaylarının birləşməsindən bir qədər aşağı məsafədə yerləşən Chirchiq çayı üzərində 168 m (551 fut) yüksəklikdə bir daş bənd (Çarvak Su Elektrik Stansiyası) tikməklə yaradılmışdır. Suyun əsas həcmini təmin edir. Hər üç çay birbaşa Çarvaka axır. Anbarın tutumu 2 km3 (0,48 kub mil) təşkil edir.
Çarvak gölü, Chirchiq çayında hazırlanan bir neçə su anbarının ən üstüdür. Aşağıdan daha kiçik əraziyə sahib olan Xodjikent su anbarı və Qazalkent su anbarı var.
thumb|Çarvak Anbarı
Bəndin inşasına 1964-cü ildə başlanılmış və 1970-ci ildə başa çatdırılmışdır. Anbar doldurulduqda 150-yə yaxın arxeoloji yer su altında qalmışdır. Bənd tikilməzdən əvvəl bu yerlər Özbəkistan Tarix və Arxeologiya İnstitutu tərəfindən araşdırılmışdır.
Azərbaycan Xalq Cümhuriyyətinin Baş Topçu İdarəsi
thumb|[[Murad Gəray bəy Tlexas]] Azərbaycan Xalq Cümhuriyyətinin Baş Topçu İdarəsi — Azərbaycan ordusunun topçu hissə və bölmələrinin formalaşdırılması və təlim-tərbiyəsinə, həmçinin atıcı və topşu ehtiyat əmlakının yaradılması, qorunması və qoşun hissələrinə çatdırılması işinə rəhbərlik edən hərbi qurum.
Yaradılması
Türk hərbi qüvvələri Azərbaycanda olarkən bu vəzifələr Qafqaz İslam Ordusunun müvafiq strukturları tərəfindən həyata keçirilirdi. Hərbi nazirlik bərpa edildikdən sonra 1918-ci il, noyabrın 15-də Azərbaycan ordusu ümumi qərərgahınınn tərkibində topçu şöbəsi yaradıldı və general-mayor Murad Gəray bəy Tlexas həmin şöbənin rəisi təyin olundu.
Azərbaycan-İtaliya sazişləri (1920)
thumb|[[Azərbaycan Xalq Cümhuriyyətinin Paris Sülh Konfransındakı nümayəndə heyətinin rəhbəri Əlimərdan bəy Topçubaşov]] İtaliya-Azərbaycan sazişləri — Azərbaycan və İtaliya dövlətləri arasında iqtisadi-siyasi əlaqələri genişləndirmək məqsədilə bağlanmış sazişlər.
Sazişin bağlanması
1919-cu ilin payızından etibarən, ağqvardiyaçı rus generallarının məğlubiyyəti ilə əlaqədar beynəlxalq vəziyyət yeni yaranmış müstəqil respublikaların xeyrinə dəyişməyə başladı. Azərbaycan Hökuməti ölkənin müstəqilliyinin dünyanın böyük dövlətləri tərəfındən tanınması məsələsinin həllini sürətləndirmək məqsədilə Beşlər Şurasına, o cümlədən İtaliyaya müraciət etdi.
İtaliyanın Azərbaycanda güclü iqtisadi marağı var idi. Lakin o, mandatlığa götürmək istədiyi əraziləri xarici təcavüzdən qorumaq iqtidarında deyildi. Gələcəkdə Rusiya və Türkiyə ilə qarşılaşmaq qorxusu İtaliyanı bu işdən çəkindirdi.
Azərbaycan Hökuməti İtaliya ilə iqtisadi-siyasi əlaqələri gücləndirmək məqsədilə general İbrahim ağa Usubovun başçılığı ilə Romaya nümayəndə heyəti göndərdi. Heyət "hərbi missiya" adlanırdı və əsasən, hərbi, iqtisadi məsələlərlə bağlı işlər aparmalı idi.
İtaliya hökuməti 1920-ci il yanvarın 17-də Azərbaycanı de-fakto tanıması haqda qərarını general İ.Usubova təqdim etdi və ölkəmizlə daimi əlaqə saxlamaq fikrində olduğunu bildirdi.
Sazişin şərtləri
General İ.Usubov Romada sənayeçi-senator S.E.Konti ilə görüşdü. Görüşdən məqsəd Azərbaycan ordusu üçün İtaliyadan paltar və silah alınması idi. 1920-ci ilin fevralında S.E.Kontinin başçılığı ilə 35 nəfərdən ibarət İtaliya nümayəndə heyəti Azərbaycana gəldi. İtaliya Azərbaycandan neft, Azərbaycan isə oradan ordu üçün silah və hərbi geyimlər almaq niyyətində idi. İmzalanmış sazişə əsasən, İtaliyadan 6 ədəd sürətli kater, 12 ədəd mina düzən cihaza malik kater, 6 sualtı qayıq, 92 dəniz artilleriyası, piyada qoşunlar üçün 135 min mərmiyə malik 34 top, 12 hidroplan, 4 aeroplan, 5 tank, 20 zirehli maşın, 10 min cüt uzunboğaz çəkmə, 70 min cüt ayaqqabı, 40 min dəst şinel alınmalı idi. Azərbaycan isə İtaliyaya hər ay 500 min pud neft, yaxud mazut göndərməli idi. Azərbaycan neftin hər tonu üçün 35 dollar, mazutun hər tonu üçün isə 25 dollar almalı idi. İtaliya hökumətinin və ayrı-ayrı firmaların nümayəndələri 1920-ci ilin əvvəlində Azərbaycandan neft və neft məhsulları, pambıq, yun, ipək və digər məhsullar almaq barədə sazişlər imzalamışdılar. Lakin Aprel işğalı (1920) İtaliya-Azərbaycan sazişlərinin reallaşdırılmasma imkan vermədi.
NGC 697
NGC 697, Yeni Baş Kataloqda qeydə alınmış qalaktikadır. Göy üzündə Qoç bürcü istiqamətində yerləşir. SBbc tipli. tərəfindən ildə  ölçülü  vasitəsilə kəşf edilmişdir.
Şirin Məlikova
Şirin Məlikova (tam adı: Məlikova Şirin Yaşar qızı; ) — Azərbaycan Milli Xalça Muzeyinin direktoru, Beynəlxalq Muzeylər Şurası nın (ICOM) Azərbaycan Milli Komitəsinin sədri, dosent, sənətşünaslıq üzrə fəlsəfə doktoru, Əməkdar mədəniyyət işçisi.
Həyatı
Şirin Yaşar qızı Məlikova Bakı şəhərində anadan olub.
Təhsili
Şirin Məlikova 1995-ci ildə Azərbaycan Dövlət Mədəniyyət və İncəsənət Universitetinin "Sənətşünaslıq" fakültəsinə daxil olub, 1999-cu ildə təhsil ocağını fərqlənmə diplomu iləntamamlamışdır. 1999–2001-ci illər ərzində Azərbaycan Dövlət Rəssamlıq Akademiyasında "Təsviri incəsənət tarixi və nəzəriyyəsi" ixtisası üzrə magistraturasında oxuyub və təhsilini fərqlənmə diplomu ilə tamamlamışdır. 2001-ci ildən AMEA Memarlıq və İncəsənət İnstitutunun dissertantı olub. 2007-ci ildə "Azərbaycan XIV–XVIII əsrlər bədii parça və tikmələri" mövzusunda dissertasiya müdafiə edib. Sənətşünaslıq üzrə fəlsəfə doktorudur.
Əmək fəaliyyəti
2016-cı ildən Azərbaycan Milli Xalça Muzeyinin direktorudur. Onun rəhbərliyi ilə bir sıra xarici muzey və təşkilatlarla sıx əlaqələr qurularaq birgə layihələr həyata keçirilir, sərgi mübadilələri, fondun zənginləşdirilməsi, kolleksiyaların dünyaya tanıdılması və sosial sahələrdə irimiqyaslı işlər görülür. Muzey kolleksiyalarına həsr olunmuş nəfis kitab, buklet və açıqcalar müxtəlif dillərdə nəşr olunur. O, dünyanın qabaqcıl tekstil muzeyləri və beynəlxalq elmi konfranslarda Azərbaycan Milli Xalça Muzeyi ilə bağlı mühazirələr oxuyur.
Onun rəhbərliyi altında muzey kolleksiyalarının toplanmasının yeni strategiyası hazırlanmışdır. Belə ki, məşhur hərrac evlərindən ("Avstriya Auksion Şirkəti", Sotheby’s, Christie’s), özəl kolleksiyaçılardan muzey praktikasında ilk dəfə olaraq fondunun zənginləşdirilməsi məqsədi ilə nadir və qiymətli sənət əsərləri alınmışdır. Bununla yanaşı, müxtəlif təşkilat və şəxslər tərəfindən muzeyə qiymətli sənət nümunələri hədiyyə edilmişdir. Onların sırasında Heydər Əliyev Fondunun muzeyə hədiyyə etdiyi XVII əsrə aid "Xətai" və "Naxçıvan" xalçaları, XVIII əsrə aid Şirvan tikməsi, italiyalı kolleksioner Mirko Kattai tərəfindən hədiyyə olunmuş XIX əsrə aid "Hacıqayıb" xalçası, muzey tərəfindən satınalma yolu ilə əldə edilən XVII əsrə aid "Şamaxı", XIX əsrə aid "Sırt-çiçi", "Xilə-buta" xalçaları, XIX əsrə aid asma bəzək əşyalarını qeyd etmək olar.
Şirin Məlikovanın təşəbbüskarlığı ilə "Ənənəvi texnogiyalar" şöbəsinin mütəxəssisləri tərəfindən unudulan xovsuz və ikiüzlü xalçatoxuma texnikaları bərpa edilərək bu gün ustad dərsləri şəklində tədris olunur.
2019-cu ildən Ş. Məlikovanın təşkilatçılığı ilə muzeyin ekspozisiyası görmə, eşitmə və hərəkət qabliyyəti məhdud olan insanlar üçün adaptasiya edilib. Özündə xovlu və xovsuz texnikalarını birləşdirərək, ornamentin formasını və strukturunu taktil müəyyən etmək imkanı verən xüsusi toxuculuq texnologiyası tətbiq edilmişdir. Hər bir eksponat onun haqqında məlumat daşıyan Brayl əlifbası ilə yazılmış mətn, audio yazı və surdo-tərcümə ilə müşayiət olunur. "Sərhədsiz muzey" layihəsi ICOM Kanada, İntercom, NEMO, CAMOC, Dövlət Ermitajı, MUSEUM BOOSTER (Avstriya), Portu Universiteti (Portuqaliya) tərəfindən yüksək qiymətləndirilmişdir.
Son illərdə onun təşəbbüsü ilə muzey işində yeni kadrların hazırlanması istiqamətində könüllülər proqramı həyata keçirilir və xarici ekspertlər tərəfindən ustad dərslər təşkil edilir.
Onun muzeyə rəhbərlik etdiyi illərdə bir çox xarici muzeylərlə əməkdaşlıq protokolları imzalanıb, birgə layihələr keçirilib. Onların sırasında Luvr, Dövlət Ermitajı, Türk və İslam Əsərləri Muzeyini qeyd etmək olar.
15 iyul 2019-cu ildə Nazirlər Kabinetinin xüsusi sərəncamı ilə Azərbaycan Xalça Muzeyi "Milli" statusuna layiq görüldü. 2016-cı ildən Azərbaycan Beynəlxalq Muzeylər Şurası (ICOM) Milli Komitəsinin sədridir. Onun rəhbərlik etdiyi dövrdə bir sıra ICOM-un beynəlxalq komitələrinin illik konfransları Bakıda keçirilmişdir.
1–7 sentyabr 2019-cu il tarixlərində Kioto şəhərində keçirilən Beynəlxalq Muzeylər Şurasının (ICOM) 25-ci Baş konfransında ICOM Azərbaycan Milli Komitəsinin sədri olaraq ICOM tərəfindən bir saatlıq mentor mühazirəsi keçirmək üçün seçilmişdir. Gənc ICOM üzvlərini ilhamlandırmaq, muzey sahəsində müvəffəqiyyət əldə etmələri üçün onlarla öz işi təcrübəsini bölüşmüşdür.
Sənətşünas Şirin Məlikova 20-dən çox kitabın — yerli və beynəlxalq elmi nəşrlərin müəllifidir.
Müəllifi olduğu kitablar
Xalq Bankın "Xalq əmanəti" layihəsi çərçivəsində hazırlanmış kitablar:
XYZ işi
right|thumb|275px|Siyasi vəziyyəti təsvir edən Britaniya karikaturası: Şəkildə qadın [[ABŞ-ni, onu talamaq istəyən biri frigiya papağında olan beş fransız isə inqilabi Fransa Respublikasını təmsil edirlər. Sağda təsvir olumuş bir qrup şəxs digər Avropa dövlətlərinin nümayəndələrinə, təpənin başında oturub gülən Con Bull isə Böyük Britaniyaya işarədir.]]
XYZ işi (eng.XYZ Affair) - 1797-1798-ci illər, Con Adamsın prezidentliyinin ilk dövrlərində ABŞ və Fransa Respublikası arasında elan edilməmiş Kvazi Müharibəyə səbəb olan siyasi və diplomatik hadisədir. Bu iş öz adını ABŞ-nin dövlət sənədlərində fransız diplomatları Hottinguer, Bellamy və Hauteval-ın müvafiq olaraq X, Y, Z adlandırılmasından götürüb.
1797-ci ilin iyulunda Amerika diplomatik heyəti müharibə təhlükəsini danışıqlar yolu ilə həll etmək məqsədilə Fransaya göndərilir. ABŞ diplomatları Çarlz Koutsuort Pinkni, Con Marşal və Elbric Cerriyə qeyri-rəsmi yolla Fransanın Xarici İşlər Naziri Taleyranın agentləri tərəfindən danışıqlara başlamazdan əvvəl rüşvət ödəməli olduqları barədə xəbərdarlıq edilir. Baxmayaraq ki, belə tələblər həmin dövr Avropa diplomatiyası üçün yad deyildi, amerikalılar razı olmayaraq Fransanı tərk edirlər. Elbric Cerri müharibədən yayınmaq üçün bütün vasitələri sınamaq istədiyinə görə komissiyanın iki üzvündən sonra bir neçə ay da Fransada qalır. Lakin onun Taleyranla danışıqları heç bir səmərə vermir.
Danışıqların belə uğursuzluqla nəticələnməsi ABŞ-də diplomatik burulğan yaradır. Bu hadisə elan edilməmiş Kvazi Müharibəyə (1798-1800) gətirib çıxarır.
right|thumb|200px|ABŞ diplomatik heyətinin başçısı Çarlz Koutsuort Pinkni
Tarixi şərait
1789-cu il böyük Fransa İnqilabından sonra Corc Vaşinqtonun rəhbərlik etdiyi ABŞ hökuməti ilə yeni yaranmış Fransa Respublikası arasında münasibətlər mürəkkəbləşir. Avropa dövlətləri Fransanı dəstəklədiyi halda Vaşinqtonun ABŞ-nin bitərəfliyini elan etməsi vəziyyəti çətinləşdirmişdi. Fransa ilə ABŞ arasında yaranan gərginlik iki siyasi qruplaşmanın yaranmasına səbəb olur. Daha sərt mövqe tutan federalistlər müdafiə vasitələrini gücləndirməyi tələb etsələr də müharibə tərəfdarı deyildilər. Respublikaçılar isə fransız inqilabçılarının respublika ideyalarını dəstəkləyirdilər.
Diplomatik heyətin tərkibi
1797-ci il may ayının sonlarında Con Adams Fransa ilə münasibətlərin müzakirəsi və diplomatik heyətin seçilməsi üçün müşavirə çağırır. Adams Çarlz Koutsuort Pinkni, Con Marşal və Elbric Cerrinin namizədliyi təklif etsə də, müşavirə üzvləri Cerrinin seçilməsinə etiraz edirlər. Səbəb kimi isə onun qətiyyətli federalist olmadığını göstərirdilər.Cerrinin əvəzinə Fransiz Dana seçilir, lakin o, bu işdən imtina edir. Adams hökumət üzvləri ilə məsləhətləşmədən Amerikada iki ən qərəzsiz insandan biri (digəri özü idi) hesab etdiyi Elbric Cerrinin namizədliyini ABŞ senatına təqdim edir. Marşal Pinkniyə qoşulmaq üçün iyulun ortaları Avropaya gedir, bir neçə həftə sonra isə Cerri ABŞ-ni tərk edir. Diplomatların fərqli yanaşmaları danışıqlara cəhd zamanı ortaya çıxır. Çarlz Koutsuort Pinkni və Con Marşal fedralist olduqları və fransızlara inanmadıqları halda Elbric Cerri daha qərəzsiz və sakit mövqe nümayiş etdirirdi. left|thumb|175px| Fransanın xarici işlər naziri Şarl Moris de Taleyran-Periqor Böyük Fransa İnqilabının ən böyük uğuru kimi 1792-ci ildə yaranan Fransa Respublikasını 1797-ci ilə qədər icraedici funksiyanı yerinə yetirən 5 üzvdən ibarət Direktoriya idarə edirdi. 1797-ci ilin iyulunda Şarl Moris de Taleyran-Periqor Fransanın Xarici İşlər Naziri təyin olunur. Həyatının bir neçə ilini ABŞ-də keçirən Taleyranı ABŞ və Böyük Britaniya arasında yaranan sıx əlaqələr narahat edirdi. Direktoriya üzvləri və Taleyran Adamsı öz maraqlarına təhlükə kimi görsələr də, bu ziddiyyətin müharibəyə səbəb olacağını gözləmirdilər.
İlkin görüşlər
right|thumb|175px|Elbric Cerri Əsas görüşdən əvvəl bir neçə qeyri-rəsmi kiçik görüşlər baş tutur. ABŞ tərəfindən idarə olunan holland bankının işçisi ingilis Nikolas Habard (ABŞ dövlət sənədlərinə onun şəxsiyyəti W hərfi ilə işarələnib) Çarlz Pinkniyə şərəfli insan kimi təsvir etdiyi baron Jan Konrad Hottinguer-in onunla görüşmək arzusunda olduğunu xəbər verir. Pinkni razılaşır və növbəti axşam onlar görüşür. Danışıqlar zamanı Hottinguer (X) fransız hökumətinə böyük məbləğdə borc və Taleyrana £50.000 rüşvət verilməsini tələb edir. Həmin dövrdə digər dövlətlərin nümayəndələrinin Taleyrana rüşvət verməli olduqları geniş yayılmış hal olsa da, ABŞ diplomatik heyəti bundan imtina etdi. Daha sonra Hottinguer onları Taleyranın yaxın çevrəsindən olan Pier Belamy (Y) ilə tanış edir. Belamy Taleyranın görüş şərtlərini izah edir və diplomatik nümayəndələrin böyük məbləğdə pul ödəməli olduqlarının vacibliyini vurğulayır, lakin istəyinə çata bilmir. left|thumb|175px|Jan Konrad Hottinguer Vəziyyətin mürəkkəbləşdiyini görən Taleyran Elbric Cerri ilə görüşmək üçün Lusien Hautevalı (Z) göndərir.Onlar bir-birlərini 1792-ci ildə Bostonda keçirilən görüşdən tanıyırdılar. Hauteval Cerrini inandırırdı ki, Taleyran sülh tərəfdarıdır, tələb olunan isə yalnız borc və rüşvəti verməkdir.
Bir həftə sonra Hottinguer və Belamy ABŞ diplomatları ilə yenidən görüşərək əvvəlki şərtləri irəli sürür, qəbul edilməyəcəyi halda isə ABŞ-ni Avropa dövlətləri ilə sülh münasibətlərini yenicə bərpa edən Fransa ordusunun hücumu ilə hədələyirdilər. Bu zaman Pinkni öz məşhur cavabını verir: “Yox, yox, heç altı penni də yox!” Noyabrın 1-i diplomatik heyət qeyri-rəsmi yolla baş tutan bütün danışıqları rədd edir. Bu uğursuz görüş sonralar ABŞ-də siyasi müzakirə mövzusuna çevrilir.
Sonrakı danışıqlar
Bir neçə aydan sonra Taleyran yenidən diplomatlarla görüşmək və onlara təsir etmək üçün nümayəndələr göndərir. Cerri Hautevala onun rəsmi səlahiyyəti olmadığı üçün daha görüşmək istəmədiklərini bildirir. Bunu görən Taleyran 1797-ci ilin noyabrında diplomatlarla nahar yeməyi zamanı görüşür və onların rüşvət verməkdən imtina etmələrini tənqid edir.
Martda diplomatlar Taleyranla qeyri-rəsmi olaraq yenidən görüşürlər, lakin vəziyyətin çıxılmaz olduğu hər iki tərəfə məlum idi. Danışıqların təkcə Cerri ilə aparıladığını görən Pinkni və Marşal apreldə Fransanı tərk edirlər. Cerri də digərləri ilə həmrəy olsa da Taleyranın onun Fransadan gedəcəyi halda Direktoriyanın ABŞ-yə müharibə elan edəcəyi hədəsindən sonra qalmalı olur. Cerri müharibənin başlanması təhlükəsini real saymırdı. Belə ki, o, ABŞ-nin Hollandiyadakı səfiri Uilyam Vans Murreyə yazdığı məktubda göstərirdi ki, ağılsızlıqdan başqa heç bir şey Fransanı müharibə başlatmağa vadar edə bilməz.
Cerri Taleyranla sonrakı danışıqları qətiyyətlə rədd edir, özünün səlahiyyətli başqa şəxslə əvəz olunmasını və Parisi tərk edərkən təhlükəsizlik tədbirlərinin görülməsini Adamsdan xahiş edir. Taleyran Haaqaya Uilyam Vans Murrey və Elbric Cerri ilə yenidən danışıqlar aparmaq üçün nümayəndələr göndərir, lakin Cerri 1798-ci ilin oktyabrında ABŞ-yə qayıdır.
ABŞ-nin siyasi mövqeyi
left|thumb|175px|Uilyam Vans Murrey ABŞ diplomatları Avropada olarkən Adams danışıqların səmərə vermədiyi hallarda mümkün seçimləri müqayisə edirdi. Dövlət məmurları əsgərlərin sayının artırılması ilə ordunun gücləndirilməsini, yeni gəmilərin inşa edilməsini təklif edirlər. Diplomatik heyətin uğursuzluğu tezliklə Konqresə məlum olur, lakin Adams müharibə təhlükəsini alovlandırmamaq üçün rüşvətin tələb edilməsini gizlədir.Bu məsələyə münasibətlə bağlı hökumət 2 qrupa ayrılır: general Çarlz Li və dövlət katibi Timoti Pikerinq müharibə elan edilməsinin əleyhinə çıxırlar. Demokratik-Respublikaçılar Adamsı Fransanın mövqeyini şişirtməkdə təqsirləndirir, onun müharibə tərəfdarı olması fikrini irəli sürürlər.
Münaqişələrin hökm sürdüyü bir dövrdə Konqres 12 friqatın birləşməsi əmrini verir və digər döyüş hazırlıqlarına başlayır. 1798-ci il iyulun 7-də Konqres Müttəfiqlik Sazişini (1778) ləğv edir və iki gündən sonra fransız döyüş gəmilərinə hücum əmri verilir.
Fransanın siyasi mövqeyi
Hadisələrin belə cərəyan etdiyini görən Direktoriya dərhal danışıqlarda rolunun müəyyənləşdirilməsi məqsədilə Taleyranı çağırır. O, adları Cerrininin köməyi ilə aşkar olan bütün qeyri-rəsmi vasitəçilərlə olan əlaqələrini inkar edir.
İki dövlət arasında gərgin vəziyyət və Kvazi Müharibənin başlamasından sonra Taleyran başa düşür ki, o, ABŞ diplomatları ilə münasibətdə səhvə yol verib. Cavab olaraq Taleyran Uilyam Vans Murrey vasitəsilə danışıqlar aparmaq üçün yeni nümayəndələrin göndərilməsini Adamsa təklif edir. Nəticədə 1800-cü ilin sentyabrında Mortefontaine sülh müqaviləsi imzalanır. Fransa tərəfindən nümayəndə kimi 1799-cu ilin noyabrında 18 brümer çevrilişindən sonra Direktoriya üzərində hakimiyyəti ələ keçirən Napoleon Bonapart, ABŞ tərəfindən artıq dövlət katibi olmuş Con Marşal çıxış edirdi. Müqavilə 1801-ci ilin sentyabrında ABŞ Senatı tərəfindən ratifikasiya olunur.
Maraqlı faktlar
2002-2009-cu illərdə Bruklində XYZ işi adlı amerikan indi-rok qrupu fəaliyyət göstərib.
Mənbə
Elşən Bayramzadə "Amerika Prezidentləri" ISBN 978-9952-812-57-2
NGC 4461
NGC 4461, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. SB0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
NGC 1916
NGC 1916, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Azərbaycan Xalq Cümhuriyyətinin Zakaspidə konsulluğu
Azərbaycan Xalq Cümhuriyyətinin Zakaspidə konsulluğu — Azərbaycan Xalq Cümhuriyyətinin Zakaspi müvəqqəti höküməti yanında nümayəndəliyi.
Ləğvi
Zakaspi müvəqqəti höküməti də Bakıda konsulluq açmışdı. Lakin 1919-cu il oktyabrın əvvəlində Zakaspi müvəqqəti hökümətinin buraxılması ilə əlaqədar olaraq bu konsulluq Denikin ordusunun Bakıdakı nümayəndəliyi ilə birləşdi. Bununla bağlı, Azərbaycanın Zakaspidəki konsulluğu da fəaliyyətini dayandırdı. Azərbaycan Xarici İşlər Nazirliyinin əmri ilə 1919-cu il noyabrın 1-dən Azərbaycan Respublikasının Zakaspidəki konsulluğu ləğv edildi.
772 saylı Xüsusi Təyinatlı batalyon
772 saylı Xüsusi Təyinatlı batalyon — Birinci Qarabağ müharibəsində uğurlu əməliyyatları olan, lakin gizli saxlanılan xüsusi təyinatlı batalyon.
Yaradılması
772 saylı batalyonun yaradılması təşəbbüsü 1992-ci il fevral ayında sadə zəvod fəhlələri olan Kazlov Vladimir və Malinov Vladimir tərəfindən irəli sürülmüşdür. Həmin ildə onlar televiziya vasitesi ilə xalqa müraciət etdilər. Çağrışlarına Bakıda yaşayan müxtəlif millətlərin nümayəndələri toplandı. Bunlar rus, ləzgi, talış, ukraynalı, tatar, yəhudi və azərbaycanlılar idi. Fevralın 25-nə qədər 125 nəfər toplanmışdı. Azərbaycanlılar arasında "əfqan" döyüşçüləri də çox idi. Onlar Əfqanıstanda xidmət keçmiş təcrübəli döyüşçülər idi. 772-ci hərbi hissə reyd dəstəsi formasında yaradılmışdı. Komanda mart ayının 17-si 128 nəfərlik tərkiblə Müdafiə Nazirliyi tərəfindən təsdiq edildi.
Döyüş yolu
thumb|right|772 saylı reyd dəstəsində olan xəritə – Kəlbəcərin xəritəsi 2–3 may tarixində Kəlbəcərin müdafiəsi üçün əmr gəldi. Batalyon Xanlar rayonu və Murovdağdan keçərək Kəlbəcərə qalxdı. Kəlbəcərdə Civə zavodu yaxınlığında yerləşdilər. Həmlə-zərb məqsədi daşıyan komanda əsasən hücum edir, kəndləri alır, Zadir Rzayevə və yerli batalyonlara təhvil verirdi. Getdikləri gündən etibarən Kəlbəcərdə: Kərəmli, Ağdaban, Cərəktar, Çapar, Qozlu körpü, Aterk, Zəylik, Zərdəxac, Vaquas, Alaqaya, Narınclar, Getavan, Qızılmədən (Laçın istiqamətində) və b. kəndlər olmaqla 15–16 kəndi geri alaraq yerli batalyonlara təhvil vermişdilər.
Qızıl mədənləri
Ermənilər Kəlbəcərdə Zod kəndi istiqamətində Qızıl mədənləri adlanan yerə hücum etmişdilər. Rafael Həbibov 17 nəfərlə əmr alaraq özlərinə məxsus texnika – PDM və silahlarla döyüş ərazisinə köməyə getdi. H.Rafael qrupu ilə döyüş ərazisinə çatanda ermənilər döyüşdə üstünlüyə malik idi, lakin komanda döyüş mövqeylərini tutduqdan sonra ermənilərlə dolu 2 maşın, bir traktor vurmuşdu. Vurulan URAL və ZİL markalı yük maşınlaı ilə ermənilər döyüşən qüvvələrinə yardıma gəlirdilər. Ermənilərin yardıma gələn hissələrini məhv etdikdən sonra onların irəliləməsi dayandırıldı. Geri çəkilməyə məcbur edilmişdir.
Narınclar
250px|thumb|right|Kəlbəcərin xəritəsi
Çərəktar
May ayının sonlarında Çərəktara hücum edilib və könüllülərdən ibarət yerli batalyon fermada mühasirəyə alınıb xəbərini alan kəşfiyyat qrupu komandirlə bərabər 18 nəfər və Rzayev Rafiqin komandiri olduğu 1-ci qrup yerli batalyona köməyə getdi. Dəstənin qrupları əraziyə çatdıqda onlara səhv məlumat verilməsi nəticəsində onlar "fermada mühasirəyə düşmüş batalyona" kömək məqsədi ilə irəliləyərək açıq ərazidə döyüşə girdilər. Ağır döyüş şəraitində əlverişli mövqe tutan ermənilər Zenit qurğusunu və BTR-ini vurmuş, hiylə işlədərək komandanı mühasirəyə almışdı. Bu döyüşdə komandanın əsgərlərlərindən 2-si şəhid oldu, 17-si yaralandı. Şəhidlərdən biri yəhudi Vadim Xanin, ikincisi isə azərbaycanlı İlham Həsənov idi. 1-ci qrupun komandiri 21 yaşlı R.Rafiq sinəsindən yaralanmışdı, qəlpə sümüyü dələrək keçmişdi. H.Rafael və H.Cəbrayılın qrupu Çərəktara köməyə gələrək mövqelər təyin edib yerləşdilər və kəndə düşmən girişinin qarşısını aldılar. H.Cəbrayıl öz qrupu ilə döyüş mövqelərini görmək üçün çətinliklə də olsa dağa qalxdı. H.Rafaelin qrupundan olan Teymur adlı əsgər PDM1-i ilə düşmənin PDM2-ni rahatlıqla vurdu. Az sonra H.Cəbrayılın qrupunda olan Elbrus və Ruslan adlı əsgərlər göstəriş verilən kimi erməni PDM2-sini içindəki ekipajıyla birlikdə məhv etdilər. Üçüncü qrup düşmən PDM-ni vurandan sonra əsl şiddətli döyüş başladı, ermənilərin bir Kamaz və bir BRDM-ləri də məhv edildi. Həmin gün ermənilərin sayca bizi dəfələrlə üstələməsinə baxmayaraq, hücum dəf olundu. Düşmən geri oturduldu və kənd qorunaraq erməniyə verilmədi.
Qozlu körpü – Ağdaban döyüşləri
1992-ci il, 4 iyun tarixində Zadir Rzayevin əmri ilə rəhbər zabitlərdən H.Rafael və qərargah rəisi kapitan Oqtay Kərimov Qozlu körpü – Vaquaz – Drmbon istiqamətində Kəlbəcər – Ağdərə yolu ilə hücuma keçdilər. İki saatadan çox şiddətli döyüşdən sonra komandanın 4 əsgəri şəhid oldu və çox sayda əsgər yaralandı. H.Rafaelin qrupundan iki şəhid olmuşdu: Elçin Şükürov və Aleksey Dementyev. Daha sonra sürsatı bitmiş dəstənin üzvləri Mübarizlə Oleq son gülləsinə qədər vuruşduqdan sonra Mübariz qumbaranı başının, Oleq isə qarnının altında partlatmışdı… Ağır döyüş nəticəsində 60% döyüşçüsünü itirən komanda, əsasən ağır yaralılar olmaqla, sıraları seyrəldi və daha sonra ərazidə müdafiə zəiflədi. Həmin ayın 6–7-si döyüşlər səngidi və komanda artıq ərazidən çıxarıldı. Dəstənin qalan 30–40% döyüşçüləri Bakıya geri çıxarıldı. Texnikanı İlqar Qəhrəmanov Zadir Rzayevin briqadasına təhvil verdi.
NGC 5449
NGC 5449, Yeni Baş Kataloqda qeydə alınmış H II bölgesidir. Göy üzündə Böyük Ayı bürcü istiqamətində yerləşir. GxyP tipli. tərəfindən ildə 182.88 sm (72 inç) ölçülü  vasitəsilə kəşf edilmişdir.
NGC 7601
NGC 7601, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. SBbc tipli. tərəfindən ildə  ölçülü  vasitəsilə kəşf edilmişdir.
Krımlı (film, 2004)
Krımlı — Çingiz Dağçının 1956-cı ildə qələmə adlığı "Qorxunc illər" romanı əsasında çəkilmiş bədii film.
Haqqında
Film İkinci Dünya müharibəsi dövründə alman əsir düşərgələrində saxlanılan tatar əsirlərin yaşadıqları insanlıq faciəsi və çəkdikləri acılardan bəhs edir.
Filmin rejissoru "Türk pasportu" filmini çəkmiş Burak Arlıeldir. Rollarda isə Murad İldırım, Səlma Ərgeç, Bülent Alqış, Gülçin Santırcıoğlu və Burc Kümbetlioğlu kimi aktyorlar oynayır.
Türk dili ilə yanaşı alman və rus dilinin də tez-tez işlədildiyi filmin ən vacib xüsusiyyətlərindən biri multikultural dəyərləri təbliğ etməsindədir. Bir az cahil olsa da, vurğu incitmədiyini deyə bilərəm. Xüsusilə açılış səhnəsində Mariya və Nasist əsgərləri arasında vurğu yönümlü bir dialoq, bu məsələnin nə qədər yorğun olduğunu açıq şəkildə göstərir. Selma Ergeç'in film boyu qırıq bir Türklə danışmaq öhdəliyi onu tükəndirə bilərdi, amma bacardı. Deyə bilərəm ki, Murat Yıldırım və Selma Ergeç cütlüyü yaxşı bir kimya tutmağı bacardılar. Bundan əlavə, filmdə çox teatral qalan dialoqlar bəzən filmdəki tempi azaldır.
Nəticədə, həftənin ən iddialı prodakşınlarından biri olan Kırımlı üçün layiqli bir şərhdir. Yaxşı uyğunlaşdırılmış və yüksək dərəcədə çətin olan ssenarisi və görmə qabiliyyəti içindəki kiçik səhvləri əhatə edir. Ən əsası müharibə dövrü haqqında bir film olaraq daim təşvişə qoşulmur və mövzuda oynamır.
Əhməd Ağa Şəmi
Əhməd Ağa Şəmi( Ordubad–) — XIX əsrdə yaşayana şair
Həyatı
"Əncüməni-şüəra" ədəbi məclisinin istedadlı üzvlərindən olmuşdur. Klassik üslubda qəzəllərin və xalq-aşıq şeiri tərzində qoşmaların müəllifidir. Əsərlərindən nümunələr Azərbaycan Milli Elmlər Akademiyası Füzuli adına Əlyazmalar İnstitutunda saxlanılan cünglərdə mühafizə olunmuşdur. Nəsrəddin Qarayevin tərtib etdiyi "Poetik məclislər" kitabında (Bakı,1987) haqqında müxtəsər məlumat və iki qəzəli verilmişdir.
NGC 3487
NGC 3487, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. Sc tipli. tərəfindən ildə 40.64 sm (16 düymə) ölçülü  vasitəsilə kəşf edilmişdir.
Ramiz Poluxov
Ramiz Şamil oğlu Poluxov  — Azərbaycanlı uşaq cərrahı, tibb elmləri doktoru(2018), professor(2019), Rusiya Uşaq cərrahları assosiasiyasının üzvü(2003), Azərbaycan Uşaq cərrahları assosiasiyasının sədr müavini (2008), Rusiya Cərrahlar Cəmiyyətinin və Rusiya Endoskopik Cərrahlar cəmiyyətinin üzvü(2009), Rusiya Pediatrlar İttifaqının üzvü(2010).
Həyatı
Poluxov Ramiz  Şamil oğlu, 1 may 1967-ci ildə Gürcüstan Respublikasının Marneuli rayonunun Sadaxlı kəndində anadan olmuşdur. 1974-1984-cü illərdə Sadaxlı kənd 2 saylı orta məktəbində təhsil almışdır.1984-ci ildə N.Nərimanov adına Azərbaycan Dövlət Tibb İnstitutunun (indiki Azərbaycan Tibb Universiteti) Pediatriya fakültəsinə daxil olmuş və 1992-ci ildə N.Nərimanov adına təqaüdlə bitirmişdir.
1992-1994-cü illərdə ATU-nun Uşaq cərrahlığı kafedrasında klinik ordinatura keçmiş, 1994-1998-ci illərdə Uşaq cərrahlığı kafedrasında baş laborant, 1998-2007-ci illərdə assistent, 2007-2017-ci illərdə dosent vəzifələrində çalışmışdır. 2019-cu ildən isə professor vəzifəsində çalışır. Eyni zamanda 2000-2013-cü illərdə Uşaq cərrahlığı kafedranın tədris hissə müdiri, 2013-2017-ci illərdə ATU-nun Tədris Cərrahiyyə klinikasının Uşaq cərrahiyyəsi şöbəsinin müdiri olmuş, 2017-ci ildən indiyədək ATU-nun Uşaq cərrahlığı kafedrasının müdiri vəzifəsində çalışır. 2018-ci ilin iyun ayından ATU-nun Tədris Cərrahiyyə klinikasının baş həkimidir.